Zemljotres u Shaanxiju 1556.
Zemljotres u Shaanxiju 1556. (kineski: 华县 大 地震; pinyin: Hua Xian dà dìzhèn) ili Jiajing potres (kineski: 嘉靖 大 地震; pinyin: jiājìng dà dìzhèn) je najsmrtonosniji zemljotres zabilježen u modernoj ljudskoj povijesti u kojem je poginulo oko 830.000 ljudi. Zemljotres se dogodio 23. januara 1556. ujutro, u kineskoj provinciji Shaanxi. Više od 97 okruga u provincijama Shaanxi, Shanxi, Henan, Gansu, Hebei, Shandong, Hubei, Hunan, Jiangsu i Anhui je bilo pogođeno tom katastrofom. Prostor u okrugu od 840 km je bio uništen, a u nekim okruzima 60% stanovništva je poginulo. Većina stanovništva u tom području je u to vrijeme živjela u umjetnim tzv. "Yaodong" pećinama (sastavljenim od prapora), od kojih su se mnoge urušile tijekom katastrofe s velikim gubitkom života.